Татул (село)
Татул е планинско село в Южна България, Родопите. То се намира в община Момчилград, област Кърджали.

На по-малко от километър от селото се намира скално светилище, съставено от различни изсичания. Скала – брекча във формата на пирамида съдържа два саркофага, жертвеници, улеи, ниши и стъпала. На върха ѝ се намира скална гробница с яйцевидна форма и квадратен отвор на покрива, замазана с водонепроницаем хоросан през римската епоха. Последните разкопки откриват под пирамидата постройка от дялани камъни, към която води парадно стълбище. Според археолога Николай Овчаров в светилището се намира храмът на митичния певец Орфей, но това е твърде спорна хипотеза. Разпространява се съобщението  , че през 2004 г. там е открит един поникнал корен от лоза. Предполага се,че е на възраст около 3000 години (от времето на траките обитавали тези земи), който е оцелял и се размножава.

Културни и природни забележителности 
 Тракийско светилище край село Татул

Галерия

Външни препратки 

 Източни Родопи
 с. Татул; Тракийски комплекс Татул 
 Внимание: Чалга археология

Бележки 

Села в област Кърджали
Населени места в община Момчилград
Източни Родопи
История на община Момчилград